Հավելված N 1
Հաստատված է՝
ՀՀ Սյունիքի մարզի Քաջարան համայնքի 
ղեկավարի 2026 թվականի մարտի 26-ի N 166-Ա որոշմամբ
ՀՀ Սյունիքի մարզի Քաջարան համայնքի 
ղեկավարի 2026 թվականի օգոստոսի 26-ի N 340-Ա որոշմամբ


 Մանվել Փարամազյան

—————————————— 

ՀԱՄԱՅՆՔԱՅԻՆ ԾԱՌԱՅՈՒԹՅԱՆ ՊԱՇՏՈՆԻ  ԱՆՁՆԱԳԻՐ 

2.3-12

	1. Ընդհանուր դրույթներ

	1.1. Պաշտոնի անվանումը, ծածկագիրը`
Սյունիքի մարզի Քաջարանի համայնքապետարանի  աշխատակազմի կրթության, մշակույթի, սպորտի, առողջապահության և սոցիալական  ծրագրերի բաժնի (այսուհետև՝ Բաժին)  գլխավոր   մասնագետ (այսուհետև՝ Մասնագետ)  ծածկագիրը՝ 2․3-12:
1.2. Ենթակա և հաշվետու է`
Քաջարանի համայնքապետարանի աշխատակազմի կրթության, մշակույթի, սպորտի, առողջապահության և սոցիալական  ծրագրերի բաժնի պետին (այսուհետև՝ Բաժնի պետ):
1.3. Փոխարինող պաշտոնի կամ պաշտոնների անվանումները`
Բաժնի Մասնագետի բացակայության դեպքում  նրան փոխարինում է նույն բաժնի գլխավոր մասնագետներից մեկը կամ վերջիններիս բացակայության դեպքում՝ նույն բաժնի առաջատար մասնագետներից մեկը:
1.4. Աշխատավայրը`
Քաջարանի համայնքապետարանի աշխատակազմ,  քաղաք Քաջարան Լեռնագործների փողոց, շենք 4:

	2. Պաշտոնի բնութագիրը
2.1. Աշխատանքի բնույթը, իրավունքները, պարտականությունները`
1. կատարում է բաժնի պետի  հանձնարարությունները ժամանակին և պատշաճ որակով,
2.  իր լիազորությունների սահմաններում անհրաժեշտության դեպքում նախապատրաստում և բաժնի պետին է ներկայացնում իր աշխատանքային ծրագրերը, ինչպես նաև առաջարկություններ, տեղեկանքներ, հաշվետվություններ, միջնորդագրեր, զեկուցագրեր և այլ գրություններ,
3. բաժնի պետի հանձնարարությամբ ուսումնասիրում է դիմումներում և բողոքներում բարձրացված հարցերը և Հայաստանի Հանրապետության օրենսդրությամբ սահմանված կարգով ու ժամկետներում նախապատրաստում պատասխանները,
4. ապահովում է բաժնի փաստաթղթային շրջանառությունը և լրացնում համապատասխան փաստաթղթերը,
5. մասնագիտական գիտելիքների և հմտությունների բարելավման համար մասնակցում է վերապատրաստումներին,
6. բաժնի պետին ներկայացնում է կիսամյակային հաշվետվություն՝ իր կատարած աշխատանքների վերաբերյալ,
7. բաժնի պետի հանձնարարութամբ իրականացնում է ստուգայցեր համայնքային ենթակայությամբ գործող մշակութային կենտրոնների  և արտադպրոցական հաստատության անվտանգության և սանիտարահիգիենիկ նորմերի պահանջների պահպանումը ստուգելու նպատակով, բացահայտում թերությունները, արձանագրում է ի հայտ եկած փաստերը  և ներկայացնում քննարկման, ինչպես նաև առաջարկություններ, 
8.  մասնակցում է  համայնքում կազմակերպվող մշակութային միջոցառումների կազմակերպմանը, 
9. համագործակցում է համայնքի տարածքում երիտասարդության հարցերով զբաղվող պետական և հասարակական կազմակերպությունների հետ,
10. Մասնագետն ունի Օրենքով, նորմատիվ  իրավական այլ ակտերով նախատեսված այլ իրավունքներ և կրում է այդ ակտերով նախատեսված այլ պարտականություններ:
11. իրականացնում է համայնքային երիտասարդական աշխատանք՝ կիրառելով երիտասարդական աշխատանքի տարբեր ձևաչափեր և մեթոդներ, այդ թվում՝ երիտասարդական խորհուրդների, համայնքային խորհրդակցական մարմինների, հանրային քննարկումների, աշխատանքային խմբերի, երիտասարդական կենտրոնների, բաց երիտասարդական աշխատանքի և այլ մասնակցային հարթակների միջոցով, 
12. աշխատում է համայնքում բնակվող երիտասարդների հետ՝ անկախ նրանց սոցիալական, կրթական, տնտեսական կամ մշակութային առանձնահատկություններից՝ նպաստելով նրանց ներառմանը և ակտիվ մասնակցությանը, 
13. նպաստում է երիտասարդների մասնակցությանը համայնքի զարգացման առաջնահերթությունների բացահայտմանը, համայնքային խնդիրների քննարկմանը, լուծումների համատեղ մշակմանը և տեղական նախաձեռնությունների իրականացմանը, 
14. խրախուսում է երիտասարդների ինքնակազմակերպումը, նախաձեռնողականությունը և երիտասարդական նախաձեռնությունների իրականացումը, 
15. նպաստում է համայնքում երիտասարդների միջև համագործակցության, փոխաջակցության և ակտիվ համայնքային կյանքի ձևավորմանը, 
16. կազմակերպում և իրականացնում է համայնքային երիտասարդական ծրագրեր, միջոցառումներ և նախաձեռնություններ, 
17. աջակցում է երիտասարդների մասնակցությանը ազգային և միջազգային երիտասարդական ծրագրերին, փոխանակումներին և համագործակցության հնարավորություններին, 
18. համագործակցում է պետական լիազորված մարմնի և ոլորտային այլ կառույցների հետ՝ պետական երիտասարդական քաղաքականության արդյունավետ իրականացման նպատակով, 
19. իրականացնում է համայնքային երիտասարդական աշխատանքի վերաբերյալ հաշվետվությունների, վերլուծությունների և առաջարկությունների պատրաստում։



	3.  Պաշտոնին ներկայացվող պահանջները
3.1. Կրթություն, որակավորման աստիճանը`
 բարձրագույն կրթություն։
3.2. Մասնագիտական գիտելիքները՝
 ունի գործառույթների իրականացման համար անհրաժեշտ գիտելիքներ, ինչպես նաև  Հայաստանի Հանրապետության սահմանադրության «Համայնքային ծառայության մասին», «Տեղական ինքնակառավարման մասին», «Նորմատիվ իրավական ակտերի մասին», «Մշակութային օրենսդրության հիմունքների մասին», «Տոների և հիշատակի օրերի մասին»  օրենքների, աշխատակազմի կանոնադրության և իր լիազորությունների հետ կապված նորմատիվ  իրավական ակտերի անհրաժեշտ իմացություն,  տրամաբանելու տարբեր իրավիճակներում, կողմնորոշվելու ունակություն և տիրապետում է անհրաժեշտ տեղեկատվությանը։
3.3. Աշխատանքային ստաժը, աշխատանքի բնագավառում փորձը՝
  համայնքային ծառայության կամ պետական ծառայության պաշտոններում առնվազն երկու տարվա ստաժ կամ վերջին երեք տարվա ընթացքում քաղաքական կամ վարչական կամ հայեցողական կամ ինքնավար պաշտոններում առնվազն մեկ տարվա աշխատանքային ստաժ կամ վերջին ութ տարվա ընթացքում համայնքի ավագանու անդամի աշխատանքային գործունեության առնվազն երկու տարվա փորձ կամ առնվազն երեք տարվա մասնագիտական աշխատանքային ստաժ։
3․4․ Դասային աստիճան՝
Հայաստանի Հանրապետության համայնքային ծառայության  3-րդ դասի առաջատար ծառայողի դասային աստիճան, ինչպես նաև ավելի բարձր՝  Հայաստանի Հանրապետության  համայնքային ծառայության 2-րդ դասի առաջատար ծառայողի դասային աստիճան։ 
 3.5. Անհրաժեշտ կոմպետենցիաներ`
 3.5.1. ընդհանրական կոմպետենցիաները․
  ա) ծրագրերի մշակում,
  բ) հաշվետվությունների մշակում,
  գ) տեղեկատվության հավաքագրում, վերլուծություն,
  դ) բարեվարքություն․
 
  3․5․2․ ընտրանքային կոմպետենցիաները․

 ա)  ելույթների նախապատրաստում և կազմակերպում,
 բ) փաստաթղթերի նախապատրաստում,
 գ)  ժամանակի կառավարում։
4․ Կազմակերպական շրջանակը
4.1. Աշխատանքի կազմակերպման և ղեկավարման պատասխանատվությունը՝
   
պատասխանատու է պաշտոնի անձնագրից բխող գործառույթների իրականացման համար    բաժնի աշխատանքների բնույթով պայմանավորված մասնագիտական գործունեության վերջնարդյունքին նպաստող միջանկյալ արդյունքի ստեղծման համար։

4.2. Որոշումներ կայացնելու  լիազորությունները՝ 

կայացնում է որոշումներ բաժնի աշխատանքների բնույթով պայմանավորված՝ մասնագիտական գործունեության վերջնարդյունքին նպաստող միջանկյալ արդյունքի ստեղծման շրջանակներում։

4․4․ Գործունեության ազդեցությունը՝

ունի ազդեցություն մասնագիտական աշխատանքների ապահովման և որոշակի մասնագիտական գործառույթների իրականացման շրջանակներում: 

   4.5. Շփումները և ներկայացուցչությունը՝ 
   իր իրավասության շրջանակներում շփվում և որպես ներկայացուցիչ հանդես է գալիս տվյալ մարմնի կառուցվածքային այլ ստորաբաժանումների, ինչպես նաև համապատասխան մարմնից դուրս մասնագիտական հարցերով շփվում է այլ մարմինների և ներկայացուցիչների հետ և հանդես է գալիս համապատասխան մարմնից դուրս ձևավորված մասնագիտական աշխատանքային խմբերում: 
 4․6․ Խնդիրների բարդությունը և դրանց լուծումը՝
 իր լիազորությունների շրջանակներում բացահայտում է մասնագիտական խնդիրներ և այդ խնդիրների լուծման մասով տալիս է մասնագիտական առաջարկություն և մասնակցում է բաժնի  առջև դրված խնդիրների լուծմանը:






